**МЕТОДИЧЕСКО УКАЗАНИЕ**

За учредяване на местни клубове на СБСМВР

ПРАВНО ОСНОВАНИЕ:

Съгласно Устава на Съюза, Клубовете на СБСМВР се учредяват най-малко от десет бивши служители на МВР, отговарящи на изискванията на Устава за индивидуални членове:

***Чл.6****. /1/ Индивидуален член на Съюза може да бъде всеки пълнолетен български гражданин, работил в МВР , независимо от политическите му убеждения, вероизповедание и етническа принадлежност, който приема Устава, работи в една от териториалните структури на Съюза и плаща членски внос.*

***/3/Лица, осъждани за умишлени престъпления от общ характер не могат да членуват в Съюза.***

ПРОЦЕДУРА ЗА УЧРЕДЯВАНЕ:

1. Инициативна група поне от трима бивши служители на МВР от общината, на територията на която ще се учредява Клуба, вземат единодушно решение за учредяване на Клуба;
2. Уведомяват за своето решение Председателя или Главния секретар на Съюза за своето решение, както и определените ден, час и място на провеждане на учредителното събрание;
3. Основните точки от дневният ред на учредителното събрание са:

* Решение на събранието за учредяване на клуба;
* Избор на ръководство на Клуба: председател, зам.-председател, касиер и членове.

4. Учредителите на Клуба автоматически стават членове на Съюза, поради което попълват заявление –декларация за членство; внасят встъпителен и годишен членски внос съгласно Устава; предоставят снимка, паспортен размер, за членска карта.

РЕГИСТРАЦИЯ НА КЛУБА:

1. Съгласно Устава на Съюза, Клубовете се регистрират в Управителния съвет на Съюза. За целта председателя на новоучредения Клуб изпраща в УС на Съюза:

* Протокола от учредителното събрание, надлежно подписан от протоколчика и председателя на Събранието;
* Попълнените заявления-декларации от членовете на Клуба;
* Телефони и адрес на ел.поща за връзка с ръководството на клуба.

2. На своето първо заседание Управителния съвет гласува решение за регистрация на Клуба и изпраща на председателя на клуба:

* Решение за регистрация на новоучредения клуб;
* Мандат на председателя;

СЪЗДАВАНЕ НА ОБЛАСТЕН КООРДИНАЦИОНЕН СЪВЕТ:

След учредяването на два и повече Клуба в една област, възниква възможността да се изгради ОБЛАСТЕН КООРДИНАЦИОНЕН СЪВЕТ /ОКС/.

ОКС се състои от председателите на местните клубове в конкретната област, един от които избират за ПРЕДСЕДАТЕЛ НА ОКС. По решение на местните клубове в състава на ОКС може да бъдат включени на паритетни начала и други членове на съответните клубове.

ОКС осъществяват взаимодействието между клубовете на ниво област и координацията на местните клубове с централното ръководство на Съюза.

Председателите на ОКС представляват Съюза пред областните държавни и обществени институции.

Председателят на ОКС изпраща в УС на Съюза протокола от събранието , на което е учреден ОКС и избран неговия председател, както и телефони и адрес на ел.поща за кореспонденция.

УПРАВИТЕЛЕН СЪВЕТ НА „СБСМВР”